31999D0725
L 291/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 октомври 1999 година
за изменение на Решение 85/377/ЕИО относно установяване на типология на Общността за земеделските стопанства
(нотифицирано под номер С(1999) 3414)
(1999/725/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за земеделска счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 1256/97 (2), и по-специално член 4 от него,
като има предвид, че:
(1)
Решение 85/377/ЕИО на Комисията от 7 юни 1985 г. относно установяване на типология на Общността за земеделските стопанства (3), последно изменено с Решение 96/393/ЕО на Комисията (4), е основата на класификацията на земеделските стопанства по икономически размер и тип стопанство, за структурните изследвания на стопанствата и за Система за земеделска счетоводна информация (СЗСИ); като има предвид, че типологията на Общността също е основа за изчисляване на европейските единици за размер (ЕЕР) и праговете, използвани за определяне границите на полето на наблюдение и за съставяне на план за избор на отчетни земеделски стопанства, които са включени или които трябва да бъдат включени в СЗСИ;
(2)
резултатите от изследванията на структурата на земеделските стопанства, класифицирани чрез ЕЕР и типа стопанство, служат за основа на определяне на полето на наблюдение за СЗСИ, което служи за основа за избора и определяне на значението на модела стопанство, свързан със СЗСИ; като има предвид, че изборът на отчетни земеделски стопанства за полето на наблюдение трябва да е представителен по отношение на целите на всеки от планираните анализи;
(3)
обхватът на Регламент (ЕИО) № 571/88 на Съвета (5), последно изменен с Решение 98/377/ЕО на Комисията (6) е разширен, така че да обхване серия изследвания от 1998 г. до 2007 г. за структурата на земеделските стопанства и изброява характеристиките, които трябва да бъдат изследвани;
(4)
структурата и съдържанието на списъка на изследваните характеристики за основното изследване на Общността за 1999-2000 г. са изменени, така че характеристиките в новия списък се различават от тези, записани в предишните изследвания, и следователно е необходимо Решение 85/377/ЕИО да се адаптира към списъка с характеристиките на изследването, установен с Регламент (ЕИО) № 571/88;
(5)
модификация на класовете икономически размери за стопанствата, прилагани в типологията на Общността, е подходяща, за да се покаже развитието в структурата на земеделието в рамките на Общността;
(6)
мерките, предвидени в настоящото решение съответстват на становищата на Комитета на Общността за системата за земеделска счетоводна информация и на Постоянния комитет за земеделска статистика,
ПРИЕ НАСТОЯЩЕТО РЕШЕНИЕ:
Член 1
Приложения II и III към Решение 85/377/ЕИО се изменят, както следва:
1.
Приложение II:
а)
заглавието на част В, раздел I се заменя със следния текст:
„Кодове, прегрупиращи няколко характеристики, включени в структурното изследване на стопанствата от 1999-2000 г.“;
б)
в част В, раздел II, съответната таблица се заменя с таблицата в приложение I към настоящото решение.
2.
Приложение III:
Част В се заменя с текста в приложение II към настоящото решение.
Член 2
Адресати на настоящото решение са държавите-членки.
Съставено в Брюксел на 22 октомври 1999 година.